open-index/open-wikipedia-markdown huggingface dataset:
Conxunto índice

En matemáticas, un **conxunto índice** é un conxunto cuxos membros etiquetan (ou indexan) membros doutro conxunto. Por exemplo, se os elementos dun conxunto  poden ser *indexados* ou *etiquetados* mediante os elementos dun conxunto , entón  é un conxunto índice. A indexación consiste nunha función sobrexectiva de  en , e a colección indexada normalmente chámase *familia indexada*, a miúdo escrita como {{Math|{*A**j*}*j*∈*J*}} .

## Exemplos 
* Unha enumeración dun conxunto  dá un conxunto de índices J \sub \N, onde  é a enumeración particular de .
* Calquera conxunto numerábel infinito pode ser (inxectivamente) indexado polo conxunto de números naturais \N.
* Para r \in \R, a función indicadora en  é a función \mathbf{1}_r\colon \R \to \{0,1\} dado por \mathbf{1}_r (x) := \begin{cases} 0, & \mbox{se } x \ne r \\ 1, & \mbox{se } x = r. \end{cases} 

O conxunto de todas estas funcións indicadoras, \{ \mathbf{1}_r \}_{r\in\R}, é un conxunto non numerábel indexado por \mathbb{R}.

## Notas 
## Véxase tamén 
### Outros artigos 
* Conxunto indexado
### Ligazóns externas 
* Familia
Essure

[miniatura|A colocación da espiral na [trompa de Falopio.]]
**Essure**, **método Essure** ou de **obstrucción tubárica** é un método anticonceptivo permanente, sen hormonas, baseado na inserción dun dispositivo intratubárico sen incisións cirúrxicas, a través da vaxina dunha muller. O dispositivo produce unha inflamación localizada na trompa de tal maneira que oclúe o paso de espermatozoides e a natureza da inflamación fai que o procedemento sexa irreversible. Debido ás polémicas sobre os efectos secundarios adversos, Bayer tivo que deter a comercialización do produto para finais do 2018.

En Galiza hai unha Asociación de Afectadas do Essure na Galiza, presidida por Sabela Landín,  e unhas 1.600 mulleres que levan anos padecendo os efectos secundarios deste dispositivo, retirado do mercado en 2019. 

## Notas
GaUB

**GaUB** é o equipo da Universidade de Barcelona na Liga Matemática.

## Historia 
O 18 de febreiro de 2024 disputouse persoalmente no Museo de Matemáticas de Cataluña o partido contra GalUAB, equipo da Universidade Autónoma de Barcelona. O 24 de novembro de 2024 disputouse persoalmente o partido entre contra GalUAB no Museo de Matemáticas de Cataluña.

O 19 de marzo de 2025, o equipo da GaUB participou no Matefest 2025.

A GaUB foi convidada ao Congreso de Estudantes da UB.

O delegado na Liga Matemática 2024-2025 foi Bernat Esteve. Clasificáronse para a Fase Final da Liga Matemática 2024-2025, logrando un segundo lugar, perdendo contra DerUVAda.

## Notas
Los años nuevos

***Los años nuevos*** é unha miniserie de televisión por internet española-francesa de drama e coming of age creada por Rodrigo Sorogoyen, Sara Cano e Paula Fabra para Movistar Plus+ e Arte. Foi producida por Caballo Films e protagonizada por Iria del Río e Francesco Carril. Estreouse en España en Movistar Plus+ o 28 de novembro de 2024, para despois concluír o 12 de decembro de 2024.

## Sinopse 
Ana (Iria del Río) fai 30 anos o día de Aninovo coa vida aínda por resolver: vive nun piso compartido, no lle gusta o seu traballo e muda a miúdo de amigos. Óscar (Francesco Carril) fai 30 anos o día de Noitevella coa vida case resolta: médico vocacional, amigos fieis e unha relación que vai e vén. A noite na que os dous fan os 30 coñécense, namoran e comezan unha relación cuxas idas e voltas durarán dez anos.

## Elenco 
* Iria del Río como Ana Varela Martínez
* Francesco Carril como Óscar

## Produción 
O 25 de outubro de 2023, anunciouse que comezara a rodaxe da serie. *Los años nuevos*, a cal sería o terceiro proxecto de Rodrigo Sorogoyen para Movistar Plus+ despois de *Antidisturbios* e o capítulo "Negación" de *Apagón*, ademais da cancelación da serie de Sorogoyen sobre a guerra civil española. Iria del Río e Francesco Carril foron anunciados como os actores protagonistas. A rodaxe da serie tivo lugar na Comunidade de Madrid, así como na cidade francesa de Lión e a cidade alemá de Berlín.

En marzo de 2024, anunciouse que a rodaxe da serie rematara e que o capítulo final daa serie estaría formado por un plano secuencia.

## Notas
La vida breve (serie de televisión)

***La vida breve*** é unha serie de televisión española de comedia histórica creada e escrita por Cristóbal Garrido e Adolfo Valor para Movistar Plus+. Foi producida por Zeta Studios e protagonizada por Carlos Scholz, Javier Gutiérrez, Leonor Watling e Alicia Armenteros. Estreouse en Movistar Plus+ o 13 de febreiro de 2025.

## Personaxes 
* Javier Gutiérrez como Filipe V de España
* Leonor Watling como Isabel de Farnesio
* Carlos Scholz como Lois I de España
* Alicia Armenteros como Luísa Isabel de Orleáns
* Bastien Ughetto como Duque de Saint-Simon
* Jorge Usón como Giulio Alberoni
* Eric Masip como Aníbal Scotti
* Claudia Traisac como Doncella
* Pepe Viyuela como John Higgins
* Héctor Carballo como Serrano
* César Tormo como Grimaldo
; coa colaboración especial de
* Marta Hazas como Dona Eugenia

### Secundarios 
* Carlos González como Farinelli
* Alexandre Blazy como Filipe II de Orleáns
* Marta Levenfeld como Carlota
* Natalie Pinot como Francisca María de Borbón
* Pilar Bergés como María Luísa Gabriela de Savoia
* Lalachus como Hortensia
* Celia de Molina como Cortesá 1
* Coria Castillo como Cortesá 2
* Jorge Asín como Pai da corte
* Nacho Becerril como Fillo da corte
* Rodrigo Gibaja como Infante Fernando
* Beatriz Barcón como Isabel Carlota do Palatinado

## Produción 
En xaneiro de 2024, Movistar Plus+ anunciou que comezara a rodaxe da súa próxima serie de comedia, *La vida breve*, a cal foi creada por Cristóbal Garrido e Adolfo Valor e contou con Javier Gutiérrez e Leonor Watling como parte do elenco protagonista. A rodaxe da serie tivo lugar en localizacións históricas reais, como o Palacio e Xardíns da Quinta do Duque en El Pardo, o Palacio Real e os Xardíns de Aranjuez en Madrid, e o Palacio Real e os Xardíns da Granxa de San Ildefonso. Para poder rodar en devanditas localizacións, os produtores chegaron a un acordo con Patrimonio Nacional.

## Notas
Donald's Golf Game

'''''Donald's Golf Game'''* é unha curtametraxe estadounidense do Pato Donald estreada por The Walt Disney Company en 1938.

## Personaxes 
* Clarence Nash como Pato Donald, Huey, Dewey e Louie

## Distribución en formato doméstico 
A curta estreouse o 18 de maio de 2004 en *Walt Disney Treasures: The Chronological Donald, Volume One: 1934-1941''.

## Notas
Universidade Estoniana de Ciencias da Vida

A **Universidade Estoniana de Ciencias da Vida** (en , **EMÜ**) é unha universidade pública de Tartu, en Estonia. As súas orixes remóntanse a 1802 cando se creou a cátedra de Agricultura na Universidade de Tartu. EMÜ é a cuarta universidade pública máis grande en Estonia.

## Características 
A EMÜ é, pola súa propia afirmación, a única universidade de Estonia cuxas prioridades nas actividades académicas e de investigación proporcionan o desenvolvemento sostible dos recursos naturais necesarios para a existencia do ser humano, así como a preservación do patrimonio e do hábitat. A EMÜ é un centro de investigación e desenvolvemento en campos como a agricultura, silvicultura, ciencia animal, ciencia veterinaria, vida e economía rural, ciencia alimentaria, ciencias ambientais e tecnoloxías amigables co medio ambiente. A universidade é membro da rede universitaria BOVA.

A universidade está clasificada entre as 100 mellores universidades do mundo nos eidos da agricultura e a silvicultura.

## Reitores 
*Richard Antons (1951–1954)
*Minna Klement (1954–1969)
*Arnold Rüütel (1969–1977)
*Nikolai Koslov (1977–1988)
*Olev Saveli (1988–1993)
*Mait Klaassen (1993–1998)
*Henn Elmet (1998–2002)
*Alar Karis (2003–2007)
*Mait Klaassen (2008–2022)
*Ülle Jaakma (2023–)

Dous dos reitores, Rüütel e Karis, foron posteriormente presidentes de Estonia.

## Notas 
## Véxase tamén 
### Ligazóns externas 
* Bova-University Network
Avante camarada

"**Avante camarada**" é unha canción escrita polo compositor e intérprete Luís Cília en 1967 durante o seu exilio en París, destinada para a súa transmisión na Radio Portugal Libre. A interpretación estivo a cargo de Luísa Bastos.
Existen tres edicións:

* En 1967, interpretada por Luísa Bastos, acompañada pola orquestra Pantalla Azul, editada en Moscova para a compilación *Canções portuguesas*.
* En 1974, con arranxos e baixo a dirección de Pedro Osório, interpretada novamente por Luísa Bastos.
* En 1981, de novo con arranxos de Pedro Osório, interpretada por Luísa Bastos e coa participación de Carlos Alberto Moniz, Carlos Mendes, Fernando Tordo, Maria do Amparo, Samuel e Pedro Osório. Foi executada xunto a unha orquestra de 25 instrumentos.

Co tempo tornou nunha das cancións máis coñecidas da resistencia antifascista e nunha especie de segundo himno do Partido Comunista Portugués, sendo moi popular entre os seus membros e simpatizantes.

## Notas 
## Véxase tamén 
### Ligazóns externas 
* Letra en portugués e inglés
* Adiante camarada en formato mp3
* Versión de Helena Santos
Ehalkivi

**Ehalkivi** (do estoniano e literalmente: "rocha do resplandor do solpor") é un bloque errático situado en Letipea, no condado de Lääne-Viru, en Estonia. Polo seu volume, é o meirande do seu tipo en Estonia e un dos maiores na área de glaciación do norte de Europa.miniatura|Vista dende a beira do mar.|centro
## Dimensións 
* Altura: 7,6 m.
* Circunferencia: 49,6 m (medido a 1,5 m da superficie da agua).
* Volume: 930 m3.
* Masa: unhas 2.500 t.

## Notas 
## Véxase tamén
Noor-Eesti

**Nova Estonia** (en ) foi un grupo literario neorromántico establecido arredor de 1905 e dirixido polo poeta Gustav Suits e o escritor de contos Friedebert Tuglas. Outros membros do grupo foron Villem Grünthal-Ridala e Johannes Aavik. 

## Traxectoria 
Noor-Eesti xerou un conxunto de obras orixinais nos campos da literatura, as belas artes e as artes decorativas. Tamén deu pulo á renovación da lingua estoniana e traduciu literatura europea contemporánea ao estoniano. O grupo chegou a un amplo público durante o turbulento ano da revolución de 1905, lanzando cinco álbums titulados Noor-Eesti I-V e provocando un cambio radical na cultura estoniana.

Gustav Suits articulou a ideoloxía do grupo do seguinte xeito:"O que impulsa e exalta a humanidade é a educación. O noso lema é: Máis cultura! Máis cultura europea! Sigamos sendo estonianos, pero sexamos tamén europeos. Queremos descubrir as ideas e formas cara ás que nos impulsan o noso espírito, carácter e necesidades nacionais por unha banda, e a cultura europea por outra."

O programa estético do grupo seguiu as tendencias da literatura finesa, francesa, alemá, escandinava e italiana da época, incluíndo elementos do impresionismo, o simbolismo e o expresionismo. A Revolución Rusa de 1917 dispersou os membros do movemento, e algúns fuxiron ao exilio. Tuglas fuxiu a Helsinqui e Aavik e Suits marcharon a Suecia.

O grupo tamén funcionou como editorial e publicou cinco antoloxías de Noor-Eesti entre 1905 e 1915.

## Notas 
## Véxase tamén 
### Bibliografía 
* 

### Outros artigos 
* Siuru
Parroquia de Saue

A **parroquia de Saue** (en ) é un concello rural do condado de Harju, no noroeste de Estonia. O centro administrativo da parroquia de Saue é Saue. Está situado na zona suburbana da capital de Estonia, Talín. Despois da reforma administrativa de Estonia en 2017, a histórica parroquia de Saue fusionouse coa nova parroquia de Saue (xunto con Saue, Kernu e Nissi), conservando o seu nome.

## Localidades 
Hai 3 pequenas vilas (en ) e varias aldeas (en , sg. *küla*) na parroquia de Saue.

**Vilas pequenas:** Laagri, Riisipere e Turba.

**Aldeas:** Ääsmäe, Aila, Allika, Alliku, Aude, Ellamaa, Haiba, Hüüru, Hingu, Jaanika, Jõgisoo, Kaasiku, Kabila, Kernu, Kibuna, Kiia, Kirikla, Kivitammi, Kohatu, Koidu, Koppelmaa, Kustja, Laitse, Lehetu, Lepaste, Madila, Maidla, Metsanurga, Mõnuste, Munalaskme, Mustu, Muusika, Nurme, Odulemma, Pällu, Pärinurme, Pohla, Püha, Ruila, Siimika, Tabara, Tagametsa, Tuula, Ürjaste, Valingu, Vanamõisa, Vansi, Vatsla, Vilumäe e Viruküla.

## Notas 
## Véxase tamén 
### Ligazóns externas 
* Páxina web da parroquia de Saue
Are You There God? It's Me, Margaret. (filme)

'''''Are You There God? It's Me, Margaret.''''' é un filme estadounidense de 2023 escrito e dirixido por Kelly Fremon Craig. Baséase na novela homónima de 1970 escrita por Judy Blume. Está protagonizado por Abby Ryder Fortson no papel de Margaret, xunto con Rachel McAdams, Elle Graham, Benny Safdie e Kathy Bates.

Estreouse no Festival Internacional de Cinema de San Francisco o 23 de abril de 2023, e nos cinemas dos Estados Unidos o 28 de abril de 2023, a través de Lionsgate. Recibiu valoracións positivas e recadou 21 millóns de dólares en todo mundo sobre un orzamento de 30 millóns.

## Personaxes 
* Abby Ryder Fortson como Margaret Simon
* Rachel McAdams como Barbara Simon
* Kathy Bates como Sylvia Simon
* Benny Safdie como Herb Simon
* Elle Graham como Nancy Wheeler
* Amari Alexis Price como Janie Loomis
* Katherine Kupferer como Gretchen Potter
* Kate MacCluggage como Mrs. Jan Wheeler
* Aidan Wojtak-Hissong como Moose Freed
* Landon S. Baxter como Evan Wheeler
* Echo Kellum como Mr. Benedict
* Zackary Brooks como Philip Leroy
* Isol Young como Laura Danker
* Simms May como Norman Fisher
* Mia Dillon como Mary Hutchins
* Gary Houston como Paul Hutchins

## Notas
Academia Estoniana das Artes

A **Academia Estoniana das Artes** (en , **EKA**) é a única universidade pública de Estonia con educación superior en arte, deseño, arquitectura, medios de comunicación, historia da arte e conservación e restauración. Ten a súa sede en Talín.

Segundo os Estatutos da EKA, o obxectivo principal da actividade da Academia Estoniana das Artes é promover a creatividade e a investigación, permitindo a adquisición dunha educación superior contemporánea baseada no estudo integrado, que cumpra os estándares de ensino superior. Coa Lei núm. 145 do Ministro de Educación e Investigación de Estonia do 10 de febreiro de 2007, a EKA foi acreditada por un comité internacional de expertos como institución.

A Academia Estoniana das Artes asinou preto de 80 acordos bilaterais con universidades que participan no programa Erasmus, mais tamén ten institucións socias fóra do espazo de ensino superior Erasmus: en Suíza, os Estados Unidos, Rusia, Australia e tamén con algunhas universidades privadas da Unión Europea.

## Historia 
### Fundación 
A orixe de EKA remóntase a 1914, cando a Sociedade de Arte de Estonia fundou a Escola de Arte Industrial de Talín. Foi a primeira e durante un tempo a única escola de arte de Estonia. Os fundadores basearon o currículo orixinal no da escola de arte fundada polo barón Alexander von Stieglitz en San Petersburgo. Este sistema priorizaba as competencias técnicas e prácticas.

## Notas 
## Véxase tamén 
### Bibliografía 
*
Eve Kivi

**Eeve Kivi**, nada en Paide o 8 de maio de 1938 e máis coñecida como **Eve Kivi** é unha actriz estoniana. É coñecida pola súa participación en filmes como *Sampo* (1959), *Viimne reliikvia* (1969) e *Ne mozhet byt!* (1975).

## Traxectoria 
O pai de Eve Kivi foi Johannes Kivi (1912-1955), que era un oficial de seguridade soviético (xefe do Departamento do Condado de Viru da RJRK da RSS de Estonia) e máis tarde comisario de Asuntos Relixiosos da RSS de Estonia.

En 1959 formouse na escola de formación de teatro dramático de Estonia. Traballou en Tallinnfilm e Mosfilm. Desde 1955 protagonizou preto de 50 filmes. Nalgunhas películas, aparece acreditada como Kivi-Antson, usando o apelido do seu marido. Mantivo unha relación romántica co cantante estadounidense Dean Reed.

En 1983 foi nomeada Artista Meritoria da RSS de Estonia Tamén foi membro da Academia Nacional de Ciencias.

## Filmografía selecta 
* 1959 *Vallatud kurvid* (personaxe: Evi)
* 1959 *Sampo* (personaxe: Annikki)
* 1961 *Ohtlikud kurvid* (personaxe: Evi)
* 1969 *Viimne reliikvia* (personaxe: Ursula)
* 1974 *Ohtlikud mängud* (personaxe: nai de Vivian)
* 1975 *Briljandid proletariaadi diktatuurile* (personaxe: muller nun restaurante)
* 1992 *Need vanad armastuskirjad* (personaxe: nai de Alice)
* 1994 *Tulivesi* (personaxe: Lulu)

## Notas 
## Véxase tamén 
### Outros artigos 
* Dean Reed
Gustav Suits

**Gustav Suits**, nado en Kurista, Estonia, o 30 de novembro de 1883 e finado en Estocolmo, Suecia, o 23 de maio de 1956, foi un poeta estoniano. Foi tamén un dos primeiros líderes do grupo literario Noor-Eesti.

## Traxectoria 
Fillo do mestre Hindrik Suits e de Liis Suits, de solteira Kerge. Tiña unha irmá maior chamada Ann. En 1895 trasladouse a Tartu, Estonia, para estudar no Gymnasium Alexander. Suits disfrutou tanto desta animada cidade universitaria e dos seus centros intelectuais que se propuxo formar parte da súa vida literaria. En 1899, o mesmo xornal deu a coñecer o seu primeiro poema, titulado *Vesiroosid*. Ese mesmo ano fundou a sociedade literaria Kirjanduse Sõbrad, un grupo no que participaba tamén A. H. Tammsaare, quen chegaría a ser o novelista máis importante de Estonia. A sociedade publicaba unha revista titulada Kiired.

### Pasamento 
En 1956, Suits contraeu unha grave doenza e faleceu aos 72 anos. Está soterrado no cemiterio Skogskyrkogården de Estocolmo.

## Notas 
## Véxase tamén
Old (filme)

***Old*** é un filme estadounidense de 2021 escrito, dirixido e producido por M. Night Shyamalan. Baséase na novela gráfica francesa *Château de sable* de Pierre Oscar Lévy e Frederik Peeters. Está protagonizado por Gael García Bernal, Vicky Krieps, Rufus Sewell, Alex Wolff, Thomasin McKenzie, Abbey Lee, Nikki Amuka-Bird, Ken Leung, Eliza Scanlen, Aaron Pierre, Embeth Davidtz e Emun Elliott. A trama segue a un grupo de persoas que envellecen rapidamente nunha illada praia.

Shyamalan decidiu adaptar *Château de sable* logo de recibir a novela como agasallo polo Día do Pai en 2017. O proxecto, daquela sen título, anunciouse en setembro de 2019, e o cineasta revelou unha asociación con Universal Pictures. Ao ano seguinte, a rodaxe tivo lugar na República Dominicana durante tres meses, durante a pandemia de COVID-19, co director de fotografía Michael Gioulakis.

*Old* estreouse no Jazz at Lincoln Center de Nova York o 19 de xullo de 2021, e nos cinemas dos Estados Unidos o 23 de xullo. Recadou 90 millóns de dólares en todo o mundo sobre un orzamento de 18 millóns, e recibiu boas valoracións por parte da crítica.

## Personaxes 
* Gael García Bernal como Guy Cappa
* Vicky Krieps como Prisca Cappa
* Rufus Sewell como Charles
* Abbey Lee como Chrystal
* Alex Wolff como Trent Cappa, (15 anos)
** Emun Elliott como Trent Cappa (adulto)
** Luca Faustino Rodriguez como Trent Cappa (11 anos)
** Nolan River como Trent Cappa (6 anos)
* Thomasin McKenzie como Maddox Cappa, (16 anos)
** Embeth Davidtz como Maddox Cappa (adulta)
** Alexa Swinton como Maddox Cappa (11 anos)
* Nikki Amuka-Bird como Patricia Carmichael
* Ken Leung como Jarin Carmichael
* Eliza Scanlen como Kara, (15 anos)
** Mikaya Fisher como Kara (11 anos)
** Kylie Begley como Kara (6 anos)
* Aaron Pierre como Mid-Sized Sedan/Brendan
Condado de Petseri

O **condado de Petseri** (en ) foi un condado de Estonia estabelecido en 1918. Porén, dende 1944 a maior parte do condado é administrado como parte do distrito de Pechorsky do Óblast de Pskov, primeiro baixo o goberno da República Soviética Federativa Socialista de Rusia e despois, dende 1991, baixo o goberno de Rusia. Estonia conserva territorios que hoxe constitúen a Parroquia de Setomaa no moderno condado de Võru.

## History
A composición territorial de toda a histórica provincia do condado de Petseri (*Petserimaa*) considérase a terra natal dos setos, un pobo fino-báltioc relacionado cos estonianos. Os habitantes rusos do condado de Petseri eran principalmente vellos crentes que falaban un dialecto de transición entre o ruso e a lingua belorusa. A mediados do século XV fundouse na zona un dos mosteiros ortodoxos rusos máis importantes, o mosteiro de Pskovo-Pechersky.

Durante o último ano da primeira guerra mundial, de febreiro a decembro de 1918, a capital do condado, Pechory, foi ocupada polas forzas alemás. (Como tal, o condado, incluíndo a cidade e o territorio que a rodea, foi ideado para formar parte do Ducado Báltico.) A cidade foi despois capturada polas forzas estonianas o 29 de marzo de 1919, durante a guerra de independencia de Estonia. O Tratado de Tartu de 1920 asignou posteriormente Pechory e o seu territorio circundante, a rexión de Setomaa, a Estonia. Pechory pasou a chamarse Petseri e a zona converteuse no Condado de Petseri. A Igrexa Luterana de San Pedro foi construída en 1926 en Petseri.

Durante a segunda guerra mundial, o condado foi ocupado polo Exército nazi entre agosto de 1941 e o 11 de agosto de 1944, e despois polas forzas da Unión Soviética durante o seu avance cara á Alemaña nazi. As autoridades soviéticas trasladaron a maior parte do condado de Petseri dende a RSS de Estonia á RSS de Rusia en 1944.

Despois de que Estonia recuperase a independencia da Unión Soviética en agosto de 1991, Estonia propuxo a cuestión do regreso ás fronteiras baixo o Tratado de Tartu: porén, Estonia abandonou esta reclamación en novembro de 1995. Estonia e Rusia asinaron o Tratado de Fronteira Estonia-Rusia o 18 de maio de 2005: o preámbulo sinalaba que a fronteira internacional cambiara en parte, de acordo co artigo 122 da Constitución de Estonia.

## Notas
Xelgaiz

Como topónimo **Xelgaiz** pode referirse a:

;En Galiza
***Xelgaiz**, lugar da parroquia de Muras, no concello de Muras;
***A Pena da Xelgaiz**, lugar da parroquia de Muras, no concello de Muras.
Tizón

Como topónimo **Tizón** pode referirse a:

;En Galiza
***Tizón**, lugar da parroquia de Teis, no concello de Vigo;
***A Pena do Tizón**, lugar da parroquia de Goente, no concello das Pontes de García Rodríguez.
Quente

Como topónimo **Quente** pode referirse a:

;En Galiza
***Auga Quente**, lugar da parroquia de Lagoa, no concello de Alfoz;
***Lameiro Quente**, lugar da parroquia de Entrambosríos, no concello da Merca;
***Pena Quente**, lugar da parroquia de Sante, no concello de Trabada;
***O Dequente**, lugar da parroquia de Corcoesto, no concello de Cabana de Bergantiños;
***Fonquente**, lugar da parroquia de Cereixedo, no concello de Cervantes;
***Penaquente**, lugar da parroquia de Espasante, no concello de Ortigueira;
***A Penaquente**, lugar da parroquia do Freixo, no concello das Pontes de García Rodríguez;
***Valquente**, lugar da parroquia da Órrea, no concello de Riotorto.

## Véxase tamén
### Outros artigos
Vaqueira

O topónimo **Vaqueira** pode referirse a:

;En Galiza
***A Vaqueira**, lugar da parroquia de Meilán, no concello de Lugo;
***A Pena Vaqueira**, lugar da parroquia de Roupar, no concello de Xermade;
***Penavaqueira**, lugar da parroquia de Melón, no concello de Melón.

## Véxase tamén
### Outros artigos
***O Vaqueiro**, lugar da parroquia de Maniños, no concello de Fene.
Piúgos

Como topónimo **Piúgos** pode referirse a:

;En Galiza
***Piúgos**, parroquia do concello de Lugo;
****Piúgos de Pena**, lugar de dita parroquia.
Elin Törnudd

**Elin Maria Törnudd**, nada o 22 de abril de 1924 e finada o 18 de agosto de 2008, foi unha bibliotecaria e profesora universitaria finesa.

## Traxectoria 
Elin Maria Törnudd naceu en Helsinqui en 1924. Licenciouse en Química pola Universidade de Helsinqui, onde tamén rematou o seu mestrado en 1950. En 1953, estudou un mestrado en biblioteconomía no Carnegie Institute of Technology de Pittsburgh. Törnudd chegou a ser directora da biblioteca da Universidade Tecnolóxica de Helsinqui, onde traballou entre 1968 e 1991. En 1982, recibiu o título de profesora honoraria pola mesma institución.

Así mesmo, Törnudd foi secretaria xeral do NORDFORSK, directora do grupo de Información Científica e Técnica da OECD, e directora de NORDINFO. Tamén dirixiu o Programa Xeral de Información do Consello Internacional da UNESCO.

Törnud foi presidenta da Asociación Internacional de Bibliotecas de Universidades Científicas e Tecnolóxicas (IATUL) entre 1990 e 1992.

## Notas 
## Véxase tamén 
*
Linnahall

**Linnahall** (, en galego "concello de Talín") (orixinalmente **Palacio de Cultura e Deportes V. I. Lenin**) é un recinto multiusos en Talín, Estonia. Atópase no porto, alén das murallas da cidade vella, e foi rematado en 1980. O recinto tamén conta cun heliporto e un pequeno porto marítimo.

## Recinto 
Os Xogos Olímpicos de verán de 1980 celebráronse en Moscova. Como Moscova, ao estar no interior, non contaba cun lugar axeitado para as competicións de vela, esta responsabilidade recaeu en Talín, capital da daquela República Socialista Soviética de Estonia. Ademais do principal recinto para os eventos náuticos, o Centro Náutico de Pirita, construíronse varias instalacións deportivas e de lecer, entre elas o Palacio de Cultura e Deportes V. I. Lenin, deseñado polos arquitectos Raine Karp e Riina Altmäe.

A pista de patinaxe pechou en 2009, seguida pola sala de concertos en 2010. Entre 2009 e 2015, a cidade buscou investidores, e en 2015 o concello deciciu renovar Linnahall, aínda que o proxecto non chegou a concretarse. Entre xuño e xullo de 2019, o lugar foi utilizado como substituto dunha ópera de Kíiv durante a rodaxe do filme *Tenet*. Non debe confundirse co edificio administrativo principal do histórico goberno municipal (Raad) de Talín, que adoita coñecerse o Concello.

## Heliporto 
O **heliporto de Linnahall** (EECL) é un heliporto que foi empregado por Copterline para os seus voos ao heliporto de Hernesaari en Helsinqui, Finlandia. É o único heliporto de uso público en Estonia.

## Galería 

Ficheiro:Linnahall_from_the_city.jpg|Linnahall dende a cidade.
Ficheiro:Linnahall_looking_towards_Tallinn.jpg|Linnahall mirando cara a Talín.
Ficheiro:Fast_ferries_docked_at_Linnahall.jpg|Transbordadores atracados no porto.
Ficheiro:Linnahall_from_the_west.jpg|Linnahall visto dende o oeste.

## Notas 
## Véxase tamén
Heráclito de Cime

**Heráclito** (en latín *Heracleitus*, en grego antigo Ἡράκλειτος) ou quizais **Heráclides**, foi un soldado etolio nado en Cime, nas illas Eolias.
## Traxectoria 
Arsínoe II, a muller de Lisímaco de Tracia, nomeouno gobernador de Heraclea cando esta cidade lle foi cedida polo seu marido. Heráclito gobernou de forma despótica, arbitraria e tiránica, e o seu desgoberno afectou á prosperidade da cidade. Cando Lisímaco morreu, a cidade sublevouse (-281) e uníronse os mercenarios que dirixía Heráclito, quen o arrestaron e restauraron a liberdade.
## Notas
Heráclito (filósofo peripatético)

**Heráclito** (en latín *Heracleitus*, en grego antigo Ἡράκλειτος) foi un filósofo peripatético grego, que é mencionado por Plutarco (*Adversus Colotem*. p. 1115), e di que foi o autor dunha obra que levaba o título de Ζωροάστρης (*Zoroastro*).
## Notas
Cynthia Menéndez

**Cynthia Menéndez**, nada no Calvario (Vigo) en 1993, é unha libreira e escritora galega. 

## Traxectoria 
Ten estudos de inglés, francés, portugués e italiano realizados en centros e universidades de Inglaterra, Gales, Francia, Os Estados Unidos, O Canadá e Portugal. É poeta e narradora.

Na súa primeira novela, *Son coma glaciares os barcos de aceiro* (2025), homenaxea o Vigo industrial e combatente, os fillos e as fillas do traballo e da dignidade, valéndose das lembranzas dun neno que medra entre as manifestacións, as folgas e a loita sindical a finais dos anos 1990. Un Vigo que é industrial, combativo, loitador, é nostálxico, é poético e moi caótico.

## Obra 
* *Son coma glaciares os barcos de aceiro*. Galaxia. 2025

## Notas 
## Véxase tamén 
### Ligazóns externas 
*
Heráclito de Tiro

**Heráclito de Tiro** (en latín *Heracleitus*, en grego antigo Ἡράκλειτος) foi un filósofo académico grego nado en Tiro, en Fenicia.
## Traxectoria 
Foi, durante moitos anos, discípulo de Clitómaco e Filón de Lárisa e, segundo Cicerón, como filósofo tiña boa reputación. Non debe confundirse co filósofo peripatético homónimo, Heráclito.
## Notas
Heráclito (escritor)

**Heráclito** (en grego antigo Ἡράκλειτος, en latín *Heraclitus*) foi un escritor e mitógrafo grego, autor da obra Περὶ Ἀπίστων (*Historias incribles*).

León Alacio, a partir dun manuscrito da Biblioteca Vaticana, publicou a súa tradución ao latín en Roma en 1641, xunto con algúns outros libros sobre un tema semellante. O editor sospeitaba que o nome "Heráclito" era un erro por "Heracleides", un autor que escribira varias alegorías sobre temas homéricos, quizais Heráclides de Alexandría.
## Notas
Heráclito (poeta)

**Heráclito** (en latín *Heracleitus*, en grego antigo Ἡράκλειτος) foi un poeta cómico grego que escribiu a comedia Ξενίζων *Ksenídsōn* (*Benvida dos convidados*) que menciona Ateneo de Naucratis. É posíbel que en realidade se chamase Heracleides, e que entón fose un poeta cómico que ridiculizou a Edeo, un comandante mercenario de Filipo V de Macedonia ao que chamaba Ἀλεκτρύων (galo).

## Notas
Laudato si'

***Laudato si***' (no dialecto umbro do italiano medieval: *Loado sexas*, en galego) é o título da segunda encíclica do papa Francisco, asinada o 24 de maio, Solemnidade de Pentecoste, do ano 2015, e presentada o 18 de xuño do mesmo ano.

A encíclica céntrase no planeta Terra como lugar no que viven as persoas, defendendo a natureza, a vida animal e as reformas enerxéticas nos seis capítulos compostos. Presenta o subtítulo: *Sobre o coidado da casa común*. Francisco realiza unha «crítica mordaz do consumismo e o desenvolvemento irresponsable cunha alegación en favor dunha acción mundial rápida e unificada "para combater a degradación ambiental e o cambio climático". O Papa subliña que se trata unha encíclica que debe contarse no Maxisterio social da Igrexa. Explicitamente aclara que non se trata dun discurso “verde” máis,senón que nos insta a “recoñecer que unha verdadeira formulación ecolóxica convértese sempre nunha  social, que debe integrar a xustiza nas discusións sobre o ambiente, para escoitar tanto o clamor da terra como o clamor dos pobres”.

Entre os que apoiaron o abordaxe do Papa sobre o cambio climático antes da publicación estivo Greenpeace, quen afirmou que o problema deriva máis de intereses políticos e económicos que de actuar neste tema, esperando que a súa voz sexa escoitada por máis xente. A encíclica foi adaptada ao formato radiofónico e emitida por Radio Vaticana.

## Notas
Enric Gallego

**Enric Gallego Puigsech**, nado en Barcelona o 12 de setembro de 1986, é un futbolista español que xoga como dianteiro no Tenerife, da Segunda División.

## Traxectoria 
Formado como futbolista nas canteiras do Bon Pastor, o Gramenet e o Badalona, militou en varios clubs modestos, ao tempo que traballaba en diferentes oficios como os de camioneiro, albanel ou instalador de aire acondicionado.

En xuño de 2009 debutou na Segunda División B nas filas do  Espanyol B e nos seguintes anos pasou polo Cornellà, o Badalona, o Olot e o Extremadura, logrando con este último o ascenso á Segunda División. En 2018 fichou polo Huesca, da Primeira División e nas seguintes campañas xogou tamén na máxima categoría nas filas de Getafe e Osasuna. En 2021 fichou polo Tenerife, de Segunda.

## Notas
Peke Barea

**Ainize Barea Núñez**, nada en Arrigorriaga o 25 de xaneiro de 1992, máis coñecida como **Peke**, é unha futbolista española que xoga como dianteira.

## Traxectoria 
Nacida en Arrigorriaga, durante a súa infancia practicou fútbol sala, ata que ingresou na canteira do CD Ugao. Ata os 12 anos compaxinou o fútbol coa pelota vasca, decantándose finalmente polo primeiro. O seu adestrador no Ugao, David Ibáñez, deulle o alcume de Peke, debido á súa curta estatura e para diferenciala das outras dúas Ainizes que había no equipo. 

No club galego mantivo altos rexistros goleadores, chegando incluso a marcar tres tripletes consecutivos en 10 días, e converteuse na máxima goleadora da historia do club, tras superar a Estefanía Pabst. Deixou o club no verán de 2021, con 84 goles en 106 partidos oficiais, fichando a continuación polo Athletic Club. 

## Notas
Pereiramá

Como topónimo **Pereiramá** pode referirse a:

;En Galiza
***Pereiramá**, parroquia do concello de Castroverde;
****Pereiramá**, lugar de dita parroquia;

## Véxase tamén
### Outros artigos
Mula (homónimos)

O termo **Mula** pode referirse a:

***Mula**, resultado da hibridación entre un burro e unha egua, de tamaño semellante a esta.

Como topónimo, pode referirse a:

;En Galiza
***A Pena da Mula**, lugar da parroquia de Piúgos, no concello de Lugo;
***As Mulatas**, lugar da parroquia de Arealonga, no concello de Vilagarcía de Arousa;
***Mularedo**, lugar da parroquia de Rosende, no concello do Saviñao;
***Fonterremula**, lugar da parroquia de Corcoesto, no concello de Cabana de Bergantiños.

;Fóra de Galiza

;Na Rexión de Murcia
***Mula**, concello do noroeste da Rexión de Murcia.
Luismi Cruz

**Luis Miguel "Luismi" Cruz Hernández**, nado en El Puerto de Santa María o 23 de maio de 2001, é un futbolista español que xoga como extremo no Deportivo da Coruña, da Segunda División.

## Traxectoria 
Formado na canteira do Sevilla FC, pasou polo equipo C e polo Sevilla Atlético, antes de debutar co primeiro equipo na Copa do Rei o 15 de decembro de 2021, ante o CE Andratx. O 22 de xaneiro de 2022 disputou ante o Celta de Vigo o seu primeiro partido na Primeira División e dous meses despois debutou tamén na Europa League ante o West Ham. Xogou un total de 55 partidos co filial sevillista, co que anotou 8 goles. Con todo, ao remate da tempada 2021/22 o conxunto andaluz descendeu á Segunda Federación.

Na tempada 2022/23 saíu cedido ao Barcelona Atlètic, da Primeira Federación. Ás ordes do mexicano Rafa Márquez, foi titular na maioría de xornadas, formando habitualmente ataque xunto a Estanis e Roberto Fernández. Tras acabar na cuarta posición, o filial catalán accedeu á promoción de ascenso e na ida da primeira eliminatoria Luismi Cruz protagonizou unha memorable actuación fronte ao Real Madrid Castilla no estadio Johan Cruyff, con dous goles e unha asistencia para o 4-2 final. Con todo, o club branco acabou remontando a eliminatoria no partido de volta e deixou fóra ao Barça Atlètic. Pechou o seu paso por Barcelona con 37 partidos, 8 goles e 8 asistencias.

Na campaña 2023/24 foi cedido ao Tenerife, da Segunda División. Con Asier Garitano como adestrador disputou 33 partidos, 25 deles como titular, e marcou catro goles. O seu bo rendemento propiciou que en xuño de 2024 asinase un contrato permanente de tres anos co Tenerife. Indiscutible no ataque tinerfeño, os seus dous goles e oito asistencias foron insuficientes para salvar o equipo do descenso á Primeira Federación.

En xullo de 2025 foi traspasado ao Deportivo da Coruña por unha cifra próxima ao millón de euros.

## Estatísticas 
## Notas
US-K

**US-K** foi unha serie de satélites da Unión Soviética pertencentes ao sistema de alerta temperá Oko e Oko-1. Eran o compoñente do sistema que usaba órbitas elípticas moi elevadas.

## Características 
Os satélites US-K estaban compostos por tres subsistemas: o bloque motor, o compartimento para dispositivos e o compartimento para a óptica, todo montado nunha estrutura cilíndrica de 2 m de longo e 1,7 m de diámetro. Os satélites tiñan unha masa duns 2400 kg, 1150 kg dos cales eran propelente. Estaban estabilizados nos tres eixos e inicialmente usaban telescopios cun espello de 50 cm de diámetro que alimentaba un sistema de detección formado por unha matriz de sensores no infravermello para detectar a radiación térmica dos motores dos mísiles. Ademais do telescopio principal, os satélites tiñan varios telescopios máis pequenos para proporcionar unha visión en gran angular da Terra no infravermello e no visible. As imaxes transmitíanse ás estacións de terra en tempo real.

Tódolos US-K foron lanzados mediante foguetes Molniya M con etapas Block 2BL desde o cosmódromo de Plesetsk e ao principio do programa os satélites tiñan problemas de fiabilidade, con só sete dos primeiros trece conseguindo funcionar máis de 100 días. Os primeiros satélites levaban unha carga para autodestrucción que se activaba se o satélite perdía comunicación co control de terra. Deste xeito perdéronse 11 dos 31 primeiros satélites ata que esta carga se eliminou nos seguintes satélites, a partir de 1983. Algúns satélites US-K foron lanzados a órbitas xeosíncronas mediante lanzadores Proton K/DM, formando a serie US-KS a partir de 1984.

## Historial de lanzamentos 
## Notas 
## Véxase tamén 
### Outros artigos 
*Molniya (foguete)
*US-KS
*US-KMO
A Leña

O topónimo **A Leña** pode referirse a:

;En Galiza
***A Pila da Leña**, lugar da parroquia de San Fiz de Monfero, no concello de Monfero;
***O Rego da Leña**, lugar da parroquia de San Mamede de Carnota, no concello de Carnota;
***Veiga da Leña**, lugar da parroquia de Lamas, no concello da Estrada.
Sampaio

Como topónimo **Sampaio** pode referirse a:

;En Galiza
***Ponte Sampaio**, parroquia do concello de Pontevedra;
***Sampaio**, lugar da parroquia de Toiriz, no concello de Vila de Cruces.

## Véxase tamén
### Outros artigos
Queimadas

O topónimo **Queimadas** pode referirse a:

;En Galiza
***As Queimadas**, lugar da parroquia de Filgueira, no concello de Lalín;
***Ponte Queimadas**, lugar da parroquia da Capela, no concello de Toques.

;Fóra de Galiza

;No Brasil
***Queimadas**, concello brasileiro en Baía;
***Queimadas**, concello brasileiro en Paraíba.

## Véxase tamén
### Outros artigos
Trimaz

Como topónimo **Trimaz** pode referirse a:

;En Galiza
***Trimaz**, lugar da parroquia de Mourence, no concello de Vilalba;
***Ponte Trimaz**, lugar da parroquia de Gondaísque, no concello de Vilalba.

;Río de Galiza
***Río Trimaz**, unha das cabeceiras do Ladra.
Sabela Landín

**Sabela Landín Estévez**, nada en Lavadores (Vigo) en 1970, é unha informática e activista galega. Preside a Asociación de Afectadas do Essure na Galiza.

## Traxectoria 
Estudou Informática e traballou como programadora e técnica especialista até o ano 2006, e logo como responsable de diferentes sectores no ámbito educativo, orientados a colectivos vulnerables.

Xunto a Eva Losada Rodríguez fundou a Asociación de Afectadas do Essure de Galicia, en outubro do 2018.

Foi concelleira no Porriño.

## Notas
Mati Unt

**Mati Unt**, nado en Linnamäe, Voore, no condado de Jõgeva o 1 de xaneiro de 1944 e finado en Talín o 22 de agosto de 2005, foi un escritor, ensaísta e director de teatro estoniano.

## Traxectoria 
A súa primeira novela, escrita con 18 anos logo de rematar o bacharelato, foi *Hüvasti, kollane kass*. Completou a súa formación en literatura, xornalismo e filoloxía na Universidade de Tartu. Despois diso, exerceu como director do Teatro Vanemuine de 1966 a 1972, ocupou o mesmo cargo no Teatro Xuvenil até 1991, e despois no Teatro Dramático Estoniano até 2003, cando se converteu en escritor autónomo.

Unt casou coa xornalista e guionista de televisión Ela Tomson dende 1965, até o seu divorcio en 1973.

Uniuse á Unión de Escritores de Estonia en 1966. En 1980, foi nomeado escritor de honra da RSS de Estonia, e ese mesmo ano converteuse nun dos asinantes da Carta de 40 intelectuais. No ano 2000 recibiu a Orde da Estrela Branca.

No ano 2005, pouco antes do seu pasamento, converteuse en profesor de artes liberais na universidade. Está enterrado no cemiterio de Metsakalmistu en Talín.

## Obras 
Catro novelas sucesivas, *Võlg* (1964), *Elu võimalikkusest kosmoses* (1967), *Kuu nagu kustuv päike* (1971) e *Must mootorrattur* (1976), estabeleceron a súa reputación escritor de sona. Ademais, foi fundamental para levar o teatre de vangarda á Estonia post-soviética.

Diversas das súas novelas foron adaptadas ao cinema dende a súa morte, incluíndo *Sügisball* en 2007 por Veiko Õunpuu.

### Novelas e contos 
* *Hüvasti, kollane kass* (1963)
* *Võlg* (1964)
* *Elu võimalikkusest kosmoses* (1967)
* *Mõrv hotellis* (1969)
* *Kuu nagu kustuv päike* (1971; selección)
* *Tühirand* (1972)
* *Ja kui me veel surnud ei ole, siis elame praegugi* (1973)
* *Mattias ja Kristiina* (1974; selección)
* *Via regia* (1975)
* *Must mootorrattur* (1976; selección)
* *Sügisball* (1979)
* *Räägivad* (1984)
* *Räägivad ja vaikivad* (1986)
* *Öös on asju* (1990)
* *Doonori meelespea* (1990)
* *Tere, kollane kass!* (1992)
* *Brecht ilmub öösel* (1996)

### Representacións 
miniatura|Banco conmemorativo de Mati Unt en Mustamäe.
* *See maailm või teine* (1966)
* *Phaethon, päikese poeg* (1968)
* *Charley tädi* (1970, dramatización)
* *Südasuvi 1941* (1970, dramatización)
* *Viimnepäev* (1972)
* *Kolm põrsakest ja hea hunt* (1973)
* *Good-bye, baby* (1975)
* *Kümme neegrit* (1976)
* *Peaproov* (1977)
* *Vaimude tund Jannseni tänaval* (1984)
* *Huntluts* (1999, obras baseadas en motivos de Oskar Luts)
* *Graal!* (2001)'
* *Stiil ehk Mis on maailma nimi*
* *Meister ja Margarita* (2001, unha obra de teatro baseada na novela homónima de Mikhail Bulgakov)
* *Vend Antigone, ema Oidipus* (2006, unha obra de teatro baseada nas traxedias de Sófocles e Eurípides)

## Notas
Eri Klas

**Eri Klas**, nado en Talín o 7 de xuño de 1939, e finado ibídem o 26 de febreiro de 2016, foi un director de orquestra estoniano.

## Traxectoria 
Klas naceu no seo dunha familia xudía en Talín. A súa nai era a pianista Anna Klas. O seu pai, Eduard Klas, foi asasinado en 1941, durant o Holocausto. Klas traballou principalmente na escena nórdica, pero quizais sexa máis lembrado polo seu traballo ao liderar a desaparecida Orquestra Sinfónica da Radio dos Países Baixos. De 1999 a 2001 Klas foi conselleiro musical da Sinfonietta de Bersebá, Israel.

Estreou o 1º Concerto para violonchelo de Alfred Schnittke (Fiharmónica de Múnic, 1986) e o ballet *Peer Gynt* (Ópera Estatal de Hamburgo, 1989), e traballou na difusión do repertorio estoniano.

Klas tamén estivo activo como pedagogo, ocupando cátedras na Academia Sibelius (1993–97) e na Academia de Música e Teatro de Estonia (1997 ata a súa morte), onde recibiu o doutoramento honoris causa.

Klas foi condecorado coa Orde do León de Finlandia (1992, co gallo do 75º Día da Independencia de Finlandia) e a Orde de Estonia da Estrela Branca. Foi embaixador de boa vontade de UNICEF. En 1986, foi nomeado como artista do pobo da URSS. Foi campión de boxeo lixeiro júnior de Estonia, tamén foi membro do Comité Olímpico Estoniano.

## Vida persoal 
Eri Klas identificouse como xudeu. Malia isto, o director Neeme Järvi considerábao un *auténtico estoniano*. A nai de Eri Klas era a pianista e profesora Anna Klas. O pai de Eri Klas, Eduard, quedou cos seus pais en Estonia ao comezo da ocupación nazi, mentres que a súa nai Anna marchou á retagarda da Unión Soviética co pequeno Eri. O pai foi executado no outono de 1941.

En 1966 naceu a filla de Eri Klas, Marina. A nai de Marina Roos (nada Mitt) é a antiga acróbata e ballarina de espectáculos de variedades Anita Mitt. Dende 1966 até 1968, Eri Klas estivo casado coa cantante e actriz de épera Nieves Lepp (nada Redi). Do matrimonio naceu unha filla, a actriz Diana Klas. Dende 1972 até 1991, estivo casado coa bailarina, cantante e actriz Ülle Ulla. En 1992, Eri Klas casou coa pianista Ariel Klas (1952), e as fillas de matrimonios anteriores, Angelika Klas-Fagerlund (1974) e Marion Elvilä (nada en Melnik) son cantantes de ópera.
miniatura|Eri Klas (2009).
Eri Klas sobreviviu a diversos microinfartos. Estaba conducindo cando ocorreu un deles. O 20 de abril de 1994, provocou un accidente de tráfico no cruzamento de Põltsamaa no quilómetro 130 da estrada Tallin-Tartu-Võru-Luhamaa, no que morreu unha persoa. A policía abriu unha causa penal, pero quedou pechada por falta de probas de delito. O propio Eri Klas declarou: "Perdín a visión por problemas de irrigación sanguínea".

Eri Klas morreu o 26 de febreiro de 2016, tras unha grave enfermidade. Foi enterrado en Talín, no cemiterio xudeu de Rahumäe.

## Notas
Feira Internacional de Produtos do Mar Conxelados

A **Feira Internacional de Produtos do Mar Conxelados**, coñecida simplemente coma **Conxemar**, é un evento que se celebra anualmente no Instituto Feiral de Vigo, na cidade de Vigo. Desenvólvese habitualmente durante tres días no mes de outubro. Está considerada unha das feiras máis importantes sobre a industria dos conxelados, e congrega anualmente medio millar de expositores e uns 25.000 visitantes. 

## Historia
Celebrouse por vez primeira en 1999, organizada pola Asociación Española de Mayoristas, Importadores, Transformadores y Exportadores de la Pesca y Acuicultura.. Ten a súa orixe no Salón da Pesca Profesional de Sapromar. O acto tivo lugar na estación marítima, nun espazo expositivo de 3.000 metros cadrados.
## Características
A feira albérgase no Instituto Feiral de Vigo, e consta de centos de postos ou expositores, nos que as diferentes empresas do sector presentan as novidades ou produtos do mar que queiran salientar.

## Notas
DP-7206

miniatura|Converxencia das estradas DP-7206 e EP-8001 e punto onde se produce o cambio de titularidade da Ponte de Catoira.
A **DP-7206** é unha estrada de segundo nivel da rede provincial de estradas da Deputación da Coruña, situada no lugar do Regueiro, parroquia de Isorna, no concello de Rianxo.  

## Percorrido 
Cun percorrido total de tan só 220 metros, iníciase nunha rotonda no cruzamento coas estradas DP-3301 e AC-553 no concello de Rianxo, e tras un xiro de dereitas entra xa na ponte de Catoira ata rematar nun punto no centro do río Ulla, lugar este onde se produce a confluencia da titularidade desta estrutura coa Deputación de Pontevedra e pasando o vial a denominarse EP-8001.

Non constan datos de aforos de tráfico sobre esta estrada publicados pola Deputación da Coruña. Non obstante, dada a configuración desta estrada, podemos tomar coma válidos os datos obtidos a partir do tramo contiguo da EP-8001 ata o cruzamento coa PO-548 en Catoira publicados pola Deputación de Pontevedra, e que cifran o IMD en 10.355 vehículos no ano 2023, cunha porcentaxe de vehículos pesados do 4,55 %.

## Notas
## Véxase tamén 
### Ligazóns externas 
* En OpenStreetMap
Transporte inverso

O **transporte inverso** ou **inversión de transportador** é un fenómeno no cal os substratos dunha proteína transportadora de membrana son movidos na dirección oposta á do seu movemento típico nese transportador. A inversión do transportador ocorre cando unha proteína transportadora de membrana é fosforilada por unha determinada proteína quinase, que é un encima que coloca grupos fosfato a proteínas.

A función principal da maioría dos transportadores de neurotransmisores é facilitar a recaptación do neurotransmisor (é dicir, a reabsorción dos neurotransmisores pola célula que os liberou). Cando estes transportadores operan á inversa, producen un **efluxo de neurotransmisor** (é dicir, o movemento do neurotransmisor desde o citosol ao espazo extracelular por medio da liberación mediada polo transportador, que é o contrario da liberación exocítica). O mecanismo exacto pola cal as anfetaminas e outros axentes de liberación de monoaminas funcionan como mediadores da indución do transporte inverso compréndense mal polo momento. Porén, o proceso pode implicar a elevación do ión calcio intracelular (Ca2+), a activación da proteína quinase C (PKC) e a activación da proteína quinase II alfa dependente de Ca2+/calmodulina (CaMKIIα).

## Notas 
## Véxase tamén 
### Outros artigos 
* Transporte activo
* Axente liberador
Sueiro

Como topónimo **Sueiro** pode referirse a:

;En Galiza
***Sueiro**, antropónimo galego.
***Sueiro**, parroquia do concello de Culleredo;
***Matasueiro**, parroquia do concello de Outes;
***Sueiro**, lugar da parroquia de Argalo, no concello de Noia;
***Sueiro**, lugar da parroquia de Sante, no concello de Trabada;
***Catasueiro**, lugar da parroquia do Freixo de Sabardes, no concello de Outes;
***Portasueiro**, lugar da parroquia de Cotá, no concello de Friol.

## Véxase tamén
### Outros artigos
***Sueiras**, lugar da parroquia das Somozas, no concello das Somozas.
Roxos

O topónimo **Roxos** pode referirse a:

;En Galiza
***Roxos**, lugar da parroquia de Villestro, no concello de Santiago de Compostela;
***A Porta de Roxos**, lugar da parroquia de Budiño, no concello do Pino;
***Arroxos**, lugar da parroquia de Queizán, no concello do Corgo.

## Véxase tamén
### Outros artigos